Hvorfor trenger du huske alle disse detaljopplysningene når SX1 har en fullt utbygd adressebok? 

Ta vare på all adresseinformasjon, alternative telefonnumre, stillingsbetegnelser, e-postadresser og annen informasjon på din SX1. Synkroniser dem med PC-en, så er du alltid godt organisert. 

Taleoppringing
Du kan ringe opp inntil 30 telefonnumre ved ganske enkelt å si et ord, for eksempel navnet på den du skal ringe til. Du kan ta opp en talekommando ved å velge en oppføring fra kontaktlisten. Når du skal ringe opp denne personen, trykker du bare på taleoppringingstasten på telefonen. Du hører et kort lydsignal. Si navnet, så starter telefonen oppringingen til denne personen.

Grupper
Du kan gjøre det enklere å håndtere et stort antall kontakter ved å legge dem inn i grupper. Disse kan du også bruke som en distribusjonsliste når du skal sende tekstmeldinger eller e-post. Du kan også angi en bestemt ringetone for en gruppe. Når et medlem av gruppen ringer til deg, hører du denne ringetonen.

Legg til et bilde
Du kan legge til et bilde i en kontaktoppføring. Når denne personen ringer til deg, vises dette bildet på displayet på SX1.

Visittkort
Lag ditt eget visittkort og overfør det som en melding via SMS eller e-post, eller send den til en annen enhet med infrarød- eller Bluetooth-funksjonalitet.